|  |  |  |
| --- | --- | --- |
| Prvi.jpg | | 22. IV 2021. Број **116/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **април 2021.** |

**Просјечна плата након опорезивања у марту 978 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 505 КМ, а најнижа у подручју *Грађевинарство*,699 КМ**

Просјечна мјесечна плата након опорезивања у Републици Српскојисплаћена у марту 2021. године износила је978 КМ, док је просјечна мјесечна бруто плата износила 1 518 КМ.

Просјечна плата након опорезивања исплаћена у марту 2021. у односу на исти мјесец претходне године номинално је већа за 2,3%, а реално за 3,1%, док је у односу на фебруар 2021. номинално мања за 0,6%, а реално за 1,3%.

Посматрано по подручјима, у марту 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 505 КМ, а најнижа просјечна плата након опорезивања у марту 2021. исплаћена је у подручју *Грађевинарство*,699 КМ.

У марту 2021. године, у односу на март 2020, највећи номинални раст плате након опорезивања забиљежен је у подручјима *Умјетност, забава и рекреација* 16,3%, *Стручне, научне и техничке дјелатности* 6,5%и *Грађевинарство* 5,3%.

У истом периоду смањење плате након опорезивања, у номиналном износу, забиљежено је у подручјима *Трговина на велико и на мало, поправка моторних возила и мотоцикала* 1,1%*, Саобраћај и складиштење* 0,5% и *Дјелатности пружања смјештаја, припреме и послуживања хране, хотелијерство и угоститељство* 0,1%.

KM



Графикон 1. Просјечнe платe након опорезивања по мјесецима

**Мјесечна инфлација у марту 2021. године 0,7%**

**Годишња инфлација (III 2021/III 2020) -0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2021. године у односу на исти мјесец претходне године, у просјеку су ниже за 0,8%, док су у односу на фебруар 2021. године, у просјеку више за 0,7%.

Од 12 главних одјељака производа и услуга, више цијене на годишњем нивоу забиљежене су у шест, ниже цијене у четири, док су цијене у два одјељка остале непромијењене.

Највећи годишњи раст цијена у марту 2021. године, забиљежен је уодјељку *Алкохолна пића и дуван* 1,4%, усљед виших цијена у групи Дуван од 2,1%, затим у одјељку *Храна и безалкохолна пића* 0,6% због виших цијена у групи Уља и масноће од 14,9%, потом у одјељку *Становање* 0,5%, усљед повећања у групи Чврста горива од 2,6%. Повећање од 0,5% забиљежено је у одјељку *Остала добра и услуге* због виших цијена у групи Сатови и накит од 4,0% и у групи Услуге фризерских салона од 2,5%, док је повећање у одјељку *Здравство*, такође0,5%, забиљежено у групи Ванболничке услуге од 2,5%. Више цијене од 0,1% забиљежене су у одјељку *Ресторани и хотели*, усљед виших цијена у групи Услуге у ресторанима и кафићима од 0,3%.

У одјељцима *Рекреација и култура* и *Образовање* цијене су у просјеку остале непромијењене.

Највећи пад цијена на годишњем нивоу, у марту 2021. године, забиљежен је у одјељку *Одјећа и обућа* 13,3%, усљед сезонских снижења конфекције и обуће током године, затим у одјељку *Превоз* 4,4%, због нижих цијена у групи Горива и мазива од 8,2%, потом у одјељку *Намјештај и покућство* 0,9%, усљед снижења у групи Теписи и друге подне облоге од 4,4%, док је смањење од 0,1% забиљежено у одјељку *Комуникације,* усљед нижих цијена у групи Телефонска и телефакс опрема од 2,2%.

Графикон 2. Мјесечна и годишња инфлација

**Број запослених у индустрији (I-III 2021/I-III 2020) мањи за 3,2%**

**Број запослених у индустрији** у марту 2021. године у односу на фебруар 2021. године већи је за 0,2%, у односу на просјечан мјесечни број запослених у 2020. години мањи је за 1,8% и у односу на исти мјесец прошле године мањи је за 3,4%.

Број запослених у индустрији у периоду јануар – март 2021. године, у односу на исти период прошле године мањи је за 3,2%. У истом периоду у подручју *Вађење руда и камена* забиљежен је пад од 0,8%, у подручју *Прерађивачка индустрија* пад од 2,1% и у подручју *Производња и снабдијевање електричном енергијом, гасом, паром и климатизација* забиљежен падод 11,1%.

**Извоз (I-III 2021/I-III 2020) порастао за 15,2%, a увоз за 3,9%**

**Рекордан извоз на мјесечном нивоу**

У периоду јануар - март 2021. године остварен је извоз у вриједности од 954 милиона КМ, што је за 15,2% више него у периоду јануар - март 2020. године, те увоз у вриједности од једну милијарду и 139 милиона КМ, што је за 3,9% више него у периоду јануар - март 2020, док је проценат покривености увоза извозом износио 83,8%.

Треба истаћи и да је вриједност извоза Републике Српске у марту 2021. године у износу од 374 милиона КМ била највиша икада када се посматра извоз по мјесецима.

У погледу географске дистрибуције робне размјене Републикe Српскe са иностранством, у периоду јануар - март 2021. године, највише се извозило у Хрватску и то у вриједности од 148 милиона КМ, односно 15,5% и у Италију 138 милиона КМ, односно 14,4% од укупно оствареног извоза. У истом периоду, највише се увозило из Србије и то у вриједности од 195 милионa КМ, односно 17,1% и из Италије, у вриједности од 169 милиона КМ, односно 14,9% од укупно оствареног увоза.

Посматрано по групама производа, у периоду јануар - март 2021. године, највеће учешће у извозу остварује електрична енергија са 86 милиона КМ, што износи 9,0% од укупног извоза, док највеће учешће у увозу остварују лијекови, са укупном вриједношћу од 48 милиона КМ, што износи 4,2% од укупног увоза.

хиљ. КМ

2021

2020

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |